PMIndiaData/PMIndiaSum huggingface dataset:
உள்கட்டமைப்பை வலுப்படுத்த பட்ஜெட்டில் கூடுதல் நிதி ஆதாரங்களைப் பெருக்குவதற்கு மத்திய அமைச்சரவை ஒப்புதல்

2016-17 ஆம் நிதியாண்டில் உள்கட்டமைப்பை வலுப்படுத்தும் வகையில் கூடுதல் நிதி ஆதாரமாக (EBR) மொத்தம் ரூ.31,3oo கோடி நிதி திரட்டுவதற்கு பிரதம மந்திரி திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. அதில் ரூ. 16,300 கோடி முதல், வட்டியாக அனுமதிக்கப்படுகிறது. இந்த ரூ. 31,300 கோடி கூடுதல் நிதி ஆதாரத்தில் மின் நிதிக்கழகம் (PFC), இந்திய புதுப்பிக்கத்தக்க எரிசக்தி மேம்பாட்டு முகமை (IREDA), உள்நாட்டு நீர்வழிப் போக்குவரத்து ஆணையம் (IWAI) மற்றும் தேசிய வேளாண் மற்றும் ஊரக வளர்ச்சி வங்கி (நபார்டு) ஆகியவற்றுக்கு மத்திய அரசு நிதி வழங்கத் திட்டமிடப்பட்டுள்ளது. இதில், ரூ.16,300 கோடியைத் திரட்டுவதற்காக PFC, IREDA, IWAIமற்றும் NABARDஆகியவற்றுக்கு அந்தந்த அமைச்சகங்கள், துறைகளுக்கான மானியக் கோரிக்கைகள் மூலமாக மத்திய அரசு நிதி ஒதுக்கப்படும். உள்கட்டமைப்பை மேம்படுத்துவதற்காக மத்திய அரசு மேற்கொண்டு வரும் நடவடிக்கைகளுக்குத் துணை புரியும் வகையில் நீடித்த வளர்ச்சிக்கு உதவும் விதத்தில் வருவாய் மூலதனத்தைப் பெருக்குவதற்காக இவ்வாறு திட்டமிடப்பட்டுள்ளது. பின்னணி: ஒரு நாட்டின் வளர்ச்சி சீராக இருப்பதை மதிப்பீடு செய்தவற்கு, அதன் உள் கட்டமைப்புக்கான செலவு ஒரு முக்கிய காரணிகளில் ஒன்றாகும். மொத்த செலவில் மூலதனச் செலவு எத்தனை விகிதம் உள்ளதோ அதுதான் அதற்கான அளவுகோல் ஆகும். இந்த அணுகு முறையின் அடிப்படையில் உள்கட்டமைப்பை வலுப்படுத்துவதற்கான செலவுக்காக NHAI, PFC, REC, IREDA, NABARD மற்றும் தேசிய நீர்வழி ஆணையம் ஆகியவை கடன் பத்திரங்கள் மூலம் மொத்தம் ரூ. 31,300 கோடி நிதியைத் திரட்ட அனுமதி அளிக்கிறது என்ற அறிவிப்பை 2016-17 ஆம் ஆண்டுக்கான நிதிநிலை அறிக்கையில் மத்திய அரசு வெளியிட்டது.
கோவா மாநில தினம் – பிரதமர் வாழ்த்து

கோவா மாநில தினத்தை முன்னிட்டு கோவா மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “கோவா மாநில தினத்தன்று அனைத்து கோவா மக்களுக்கும் நான் எனது வாழ்த்துகளை தெரிவித்துகொள்கிறேன். வரும் ஆண்டுகளில் கோவாவின் வளர்ச்சிக்கும் வளமைக்காகவும் நான் பிரார்த்தனை செய்கிறேன்”, என்று பிரதமர் தனது வாழ்த்து செய்தியில் குறிப்பிட்டுள்ளார்.
குமார் எல்லை போர்க்களத்தை அடைந்த முதலாவது பெண் அதிகாரி கேப்டன் ஷிவா சௌகானுக்கு பிரதமர்  பாராட்டு தெரிவித்துள்ளார்

உலகின் மிக உயரமான போர்க்களமான சியாச்சின் குமார் எல்லையில், கடினமான பயிற்சிக்குப் பிறகு, பணியில் அமர்த்தப்பட்ட முதல் பெண் அதிகாரியான ஃபயர் அண்ட் ஃபியூரி சேப்பர்ஸின் கேப்டன் சிவ சவுகானுக்கு பிரதமர் திரு நரேந்திர மோடி பாராட்டு தெரிவித்துள்ளார். ஃபயர் அண்ட் ஃபியூரி சேப்பர்ஸின் பதிவுக்கு ட்விட்டரில் பிரதமர் பதிலளித்துள்ளார்: “இது ஒவ்வொரு இந்தியரையும் பெருமை அடையசெய்யும், இந்தியாவினுடைய பெண் சக்தியின் முயற்சியை எடுத்துக்காட்டுகிறது.”
நேபாளப் பிரதமருடன் பிரதமர் மோடி தொலைபேசி மூலம் உரையாடல்

பிரதமர் திரு. நரேந்திர மோடி, நேபாளப் பிரதமர் திரு.கே.பி. சர்மா ஒளியுடன் இன்று தொலைபேசி மூலம் உரையாடினார். கொவிட்-19 பரவலால் ஏற்பட்டுள்ள சிக்கலான நிலையில், இரு நாட்டு மக்களது ஆரோக்கியம் மற்றும் பாதுகாப்புக்கு மட்டுமல்லாமல், பிராந்தியத்துக்கும் ஏற்பட்டுள்ள நெருக்கடி குறித்து இரு தலைவர்களும் தங்கள் கருத்துக்களைப் பகிர்ந்து கொண்டனர். கொரோனோ தொற்றுக்கு எதிராக தங்கள் நாடுகளில் எடுக்கப்பட்டுள்ள நடவடிக்கைகள் பற்றி அவர்கள் விவாதித்தனர். நேபாளத்தில் பிரதமர் ஒளியின் தலைமையின் கீழ் இயங்கும் அரசு மேற்கொண்டுள்ள பேரிடர் மேலாண்மை மற்றும் மீட்பு நடவடிக்கைகளையும், கொரோனோ சவாலுக்கு எதிரான நேபாள மக்களின் தீர்மானமான உறுதிப்பாட்டையும் பிரதமர் மோடி பாராட்டினார். பெருந்தொற்று பரவாமல் தடுக்க, சார்க் நாடுகளுக்கு இடையே ஒருங்கிணைந்த நடவடிக்கைகளுக்கு பிரதமர் மேற்கொண்ட முன்முயற்சிகளைப் பிரதமர் ஒளி பாராட்டினார். இந்த விஷயத்தில் நேபாளத்துக்கு இந்தியா இருதரப்பு ரீதியிலான ஆதரவை வழங்கியதற்காக அவர் நன்றி தெரிவித்துக்கொண்டார். உலகளாவிய இந்தத் தொற்றுக்கு எதிரான போரில் நேபாளத்தின் முயற்சிகளுக்கு இயன்ற அனைத்து ஆதரவையும் வழங்க இந்தியா உறுதிபூண்டுள்ளதாக பிரதமர் மோடி கூறினார். கொவிட்-19 காரணமாக, எல்லை கடந்து அத்தியாவசியப்பொருட்களை விநியோகிப்பது உள்பட, அனைத்துப் பிரச்சினைகளுக்கும் தீர்வு காண, தங்கள் நாடுகளின் நிபுணர்கள் மற்றும் அதிகாரிகள் தொடர்ந்து தொடர்பில் இருந்தவாறு, பரஸ்பர ஆலோசனைகளை வழங்குவதுடன் ஒத்துழைப்பு அளிப்பதெனவும் இரு தலைவர்களும் ஒப்புக்கொண்டனர். நேபாளப் பிரதமர் ஒளி மற்றும் அந்நாட்டு மக்கள் உடல் நலத்துடன் ஆரோக்கியமாக இருக்க வேண்டும் என பிரதமர் வாழ்த்து தெரிவித்தார்.
ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட் வெற்றிகரமாக விண்ணில் பாய்ந்தது: ஐ.எஸ்.ஆர்.ஓ விஞ்ஞானிகளுக்கு பிரதமர் வாழ்த்து

ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட் வெற்றிகரமாக விண்ணில் பாய்ந்ததை முன்னிட்டு இந்திய விண்வெளி ஆய்வு மையத்தின் விஞ்ஞானிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “ஜிசாட்-29 செயற்கைக்கோளை சுமந்து கொண்டு ஜி.எஸ்.எல்.வி. மார்க்-3 டி-2 ராக்கெட்டை வெற்றிகரமாக விண்ணில் இந்திய விண்வெளி ஆய்வு மையத்தின் விஞ்ஞானிகளுக்கு எனது நெஞ்சார்ந்த வாழ்த்துகள். இந்த இரட்டிப்பு வெற்றி, இந்திய மண்ணில் இருந்து இதுவரை இல்லாத வகையில் அதிக எடை கொண்ட செயற்கைக்கோள் விண்ணில் செலுத்தப்பட்டு சாதனை படைக்கப்பட்டுள்ளது. இந்த செயற்கைக்கோள், நாட்டின் தொலைதூரப் பகுதிகளுக்கும் தொடர்பு மற்றும் இணையதள சேவையை வழங்கும்” என்று பிரதமர் தனது வாழ்த்து செய்தியில் கூறியுள்ளார்.
குஜராத்தின் அடலாஜ்-ல் உள்ள ஸ்ரீ அன்னபூர்ணாதாம் அறக்கட்டளையின் விடுதி மற்றும் கல்வி வளாகத்தை பிரதமர் 12 ஏப்ரல் அன்று தொடங்கி வைக்கிறார்

குஜராத்தின் அடலாஜ்–ல் உள்ள ஸ்ரீ அன்னபூர்ணாதாம் அறக்கட்டளையின் விடுதி மற்றும் கல்வி வளாகத்தை பிரதமர் திரு.நரேந்திர மோடி, 12 ஏப்ரல் அன்று காலை 11 மணியளவில் காணொலி வாயிலாக தொடங்கி வைக்கிறார். இந்த நிகழ்ச்சியின் போது, ஜன்சகாயக் அறக்கட்டளையின் ஹிராமானி ஆரோக்கியதாமுக்கும் பிரதமர் அடிக்கல் நாட்ட உள்ளார். விடுதி மற்றும் கல்வி வளாகம் 600 மாணவர்கள் தங்கும் வகையில் 150 அறைகளை கொண்டதாக இருக்கும். குஜராத் அரசுப் பணியாளர் தேர்வாணையம், மத்திய அரசுப் பணியாளர் தேர்வாணைய தேர்வுகளை எழுதுவதற்கான பயிற்சி மையம், மின்னணு நூலகம், மாநாட்டு அரங்கம், விளையாட்டு அறை, தொலைக்காட்சி அறை மற்றும் மாணவர்களுக்கான ஆரம்ப சுகாதார மையம் உள்ளிட்டவையும் இந்த வளாகத்தில் இடம் பெற உள்ளன. ஜன்சகாயக் அறக்கட்டளை ஹிராமானி ஆரோக்கியதாமை உருவாக்க உள்ளது. ஒரே நேரத்தில் 14 பேருக்கு டயாலிசிஸ் சிகிச்சை அளிக்கக் கூடிய வகையிலான அதிக நவீன மருத்துவ வசதிகள், 24 மணி நேரமும் செயல்படும் ரத்த வங்கி, மருந்து விற்பனையகம், நவீன பரிசோதனைக் கூடம் மற்றும் உயர்தர உடல் பரிசோதனை சாதனங்களும் இங்கு இடம் பெற்றிருக்கும். ஆயுர்வேதா, ஹோமியோபதி, அக்குபஞ்சர், யோகா சிகிச்சைகளுக்கான அதிநவீன வசதிகள் கொண்ட காப்பகமும் இங்கு இடம்பெறும். மேலும் முதல் உதவி பயிற்சி, தொழில்நுட்ப வல்லுனர் பயிற்சி மற்றும் மருத்துவர் பயிற்சி வசதிகளும் இந்த வளாகத்தில் இடம் பெறும்.
காசி வித்வத் பரிஷத் தலைவர் பேராசிரியர் ராம் யத்னா சுக்லா மறைவுக்கு பிரதமர் இரங்கல்

காசி வித்வத் பரிஷத் தலைவர் பேராசிரியர் ராம் யத்னா சுக்லாவின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார். பேராசிரியர் சுக்லாவின் மறைவு கல்வி, ஆன்மீகம் மற்றும் கலாச்சார உலகுக்கு பேரிழப்பு என்று பிரதமர் தெரிவித்துள்ளார். ட்விட்டர் பதிவில் பிரதமர் கூறியிருப்பதாவது: “காசி வித்யாபரிஷத் தலைவர் பேராசிரியர் ராம் யத்னா சுக்லாவின் மறைவு, கல்வி, ஆன்மீகம் மற்றும் கலாச்சார உலகுக்கு <ஈடு செய்ய இயலாத இழப்பாகும். அவர் சமஸ்கிருத மொழி மற்றும் பாரம்பரிய நூல்களை பராமரிப்பதில் முக்கியப் பங்காற்றினார். இந்த துயரமான நேரத்தில் அவரை இழந்து வாடும் குடும்பத்தினருக்கு எனது இரங்கல். ஓம் சாந்தி”.
இந்தியா மற்றும் வங்காளதேசம் இடையே நீதித்துறை கூட்டுறவிற்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் வங்காளதேசம் இடையே நீதித்துறை கூட்டுறவிற்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல் அளித்தது. இந்த ஒப்பந்தம், இரு நாடுகளின் நீதித்துறைகள் இடையேயான பரஸ்பர கூட்டுறவை வளர்த்தல், ஊக்குவித்தல் மற்றும் வலுப்படுத்தலை நோக்கமாக கொண்டுள்ளது. இந்த புரிந்துணர்வு ஒப்பந்தம், நீதித்துறையின் பல்வேறு நிலைகளில் உள்ள நீதிபதிகள் மற்றும் அலுவலர்கள் இடையேயான வருகைகள், பயிற்சி மற்றும் கல்வித் திட்டங்கள் மூலம் பரஸ்பர கலந்துரையாடல்களை ஊக்குவிக்க வாய்ப்பளிக்கிறது. மேலும் இந்த ஒப்பந்தம், சட்டம் மற்றும் நீதித் துறையில் தற்போதைய வளர்ச்சிகள் குறித்த தகவல்களை பரஸ்பரம் பரிமாறிக் கொள்வதற்கும் ஊக்கமளிக்கும். இந்த ஒப்பந்தம் மேலும், இத்துறையில் உள்கட்டமைப்பு மற்றும் தகவல் தொழில்நுட்பம் குறித்த அறிவை பரிமாறிக்கொள்ள உதவும்.
பாராலிம்பிக்ஸ் போட்டிகளின் துப்பாக்கிச் சுடுதல் பிரிவில் வெண்கலப் பதக்கம் வென்ற சிங்ராஜ் அதானாவிற்கு பிரதமர் வாழ்த்து

டோக்கியோவில் நடைபெறும் பாராலிம்பிக்ஸ் போட்டிகளின் துப்பாக்கிச் சுடுதல் பிரிவில் வெண்கலப் பதக்கம் வென்ற சிங்ராஜ் அதானாவிற்கு பிரதமர் திரு நரேந்திர மோடி வாழ்த்து தெரிவித்துள்ளார். பிரதமர் வெளியிட்டுள்ள சுட்டுரைச் செய்தியில், “சிங்ராஜ் அதானாவின் அசாதாரணமான செயல்திறன்! இந்தியாவின் திறமை மிக்க துப்பாக்கிச் சுடும் வீரர், அனைவரும் ஆவலுடன் எதிர்பார்க்கும் வெண்கலப் பதக்கத்தை நாட்டிற்கு வழங்குகிறார். மிகக்கடுமையாக உழைத்து, பாராட்டத்தக்க வெற்றியை அவர் பெற்றுள்ளார். அவருக்கு வாழ்த்துகள், எதிர்கால முயற்சிகளுக்கு நல்வாழ்த்துகள்”, என்று கூறியுள்ளார்.
காபுல் அருகே நடந்த பயங்கரவாதத் தாக்குதலுக்கு பிரதமர் கண்டனம்

காபுல் அருகே நடந்த பயங்கரவாதத் தாக்குதலுக்கு பிரதமர் திரு. நரேந்திர மோடி கண்டனம் தெரிவித்துள்ளார். “காபுல் அருகே நடந்த தாக்குதல் மனதை கலங்க வைக்கிறது. இந்த சம்பவத்தை நான் வன்மையாகக் கண்டிக்கிறேன். இந்த தாக்குதலில் இறந்தவர்கள் குடும்பத்தினருக்கு எனது ஆழ்ந்த அனுதாபங்கள். காயமடைந்தவர்கள் விரைவில் குணமடைய வேண்டுகிறேன்”, என்று பிரதமர் வெளியிட்டுள்ள செய்தியில் கூறியுள்ளார்
ஒற்றைக் கொம்பு காண்டாமிருகங்களின் நலனைப் பாதுகாக்கும் அசாம் குழுவினரின் நடவடிக்கைகளுக்கு பிரதமர் பாராட்டு

ஒற்றைக் கொம்பு காண்டாமிருகங்களின் நலனைப் பாதுகாக்கும் அசாம் குழுவினரின் நடவடிக்கைகளை பிரதமர் திரு நரேந்திர மோடி பாராட்டியுள்ளார். ஒற்றைக்கொம்பு காண்டாமிருகங்கள் இந்தியாவின் பெருமை என்று குறிப்பிட்டு, அவற்றைப் பாதுகாப்பதற்கு தேவையான அனைத்து நடவடிக்கைகளும் மேற்கொள்ளப்படும் என்று கூறினார். அசாம் முதல்வர் திரு ஹிமந்தா பிஸ்வா சர்மாவின் சுட்டுரைச் செய்திக்கு பிரதமர் அளித்த பதிலில், “அசாம் குழுவினரின் நடவடிக்கை மிகவும் பாராட்டுக்குரியது. ஒற்றைக்கொம்பு காண்டாமிருகம், இந்தியாவின் பெருமை என்பதால், அவற்றின் பாதுகாப்பிற்குத் தேவையான நடவடிக்கைகள் அனைத்தும் மேற்கொள்ளப்படும்”, என்று தெரிவித்தார்.
நிலநடுக்கத்தின் பாதிப்பு குறித்து ஜம்மு காஷ்மீர் முதல்வருடன் பிரதமர் ஆலோசனை

நிலநடுக்கத்தினால் ஏற்பட்டுள்ள பாதிப்புகள் குறித்து பிரதமர் திரு. நரேந்திர மோடி ஜம்மு காஷ்மீர் முதல்வர் திரு. முப்தி முகமது சையீதிடம் விசாரித்தார். “ஜம்மு காஷ்மீர் முதல்வர் திரு. முப்தி முகமது சையீதிடம் பேசினேன். துரதிருஷ்டவசமாக நடந்த நிலநடுக்கத்தினால் ஏற்பட்டுள்ள பாதிப்பை குறித்து கேட்டு அறிந்தேன்”, என்று பிரதமர் கூறியுள்ளார். •••••
மத்திய பிரதேச மாநிலம் நிறுவிய தினம் – மத்திய பிரதேச மக்களுக்கு பிரதமர் வாழ்த்து

மத்திய பிரதேச மாநில நிறுவிய தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “மத்திய பிரதேச மாநிலம் நிறுவிய தினத்தன்று அம்மாநில மக்களுக்கு எனது வாழ்த்துக்களை தெரிவித்துக்கொள்கிறேன்.” என்று பிரதமர் கூறியுள்ளார். •••••
மத்திய அரசின் செயலர்களுடன் பிரதமர் திரு நரேந்திர மோடி இன்று கலந்துரையாடினார். இந்த கலந்துரையாடல் 70 நிமிடங்கள் நீடித்தது.

இக்கலந்துரையாடலின் போது கடந்த ஒன்றரை ஆண்டு காலத்தில் அரசு செயலர்கள் ஆற்றிய பணிகளை பாராட்டினார். அரசு நிர்வாகத்தின் பல்வேறு துறைகளில் செயலாளர்களின் விரிவான அனுபவம் தற்போது சிறுசிறு மாற்றங்களுக்கு பதிலாக பெரிய அளவு மாற்றங்களைக் கொண்டுவர பயன்படுத்தப்பட வேண்டும் என கேட்டுக் கொண்டார். பெரிய சீர்திருத்தங்களுக்கான கருத்துகளை செயலாளர்கள் வெளியிட வேண்டும் என்று கேட்டுக் கொண்ட பிரதமர் இவை கீழ்கண்ட துறைகள் சார்ந்தவையாக இருக்க வேண்டும் என்றார். நல்ல நிர்வாகம், வேலைவாய்ப்பு உருவாக்குதல், கல்வி மற்றும் சுகாதாரம், விவசாயிகள் நலன் தொடர்பான திட்டங்கள், புதுமையான முறையில் பட்ஜெட் தயாரித்தல், உள்ளடக்கிய வளர்ச்சியை விரைவுபடுத்துதல், தூய்மை பாரதம் மற்றும் கங்கை புத்துயிரூட்டுத் திட்டம், எரிசக்தி திறன் மேம்பாடு. இந்த ஒவ்வொரு துறையிலும் மக்களின் வாழ்க்கையை மேம்படுத்தும் மாற்றங்களுக்குரிய நடவடிக்கைகள் குறித்து முக்கிய கவனம் செலுத்தப்பட வேண்டும் என்று பிரதமர் கேட்டுக் கொண்டார். ஆட்சி முறையில் மக்கள் பங்கேற்பு, சாதாரண மக்களுக்கு அதிகாரம் அளித்தல் ஆகியவற்றை பிரதர் வலியுறுத்தினார். அரசுச் செயலாளர்கள் அடுத்த இரண்டு வாரங்களில் சிறு குழுக்களாக பிரிந்து தங்களுக்குள் விவாதித்து தங்கள் கருத்துகளையும் ஆலோசனைகளையும் பிரதமரிடம் அளிப்பார்கள். மத்திய அமைச்சர்கள் திரு. அருண் ஜேட்லி, திரு. ராஜ்நாத் சிங், திருமதி. சுஷ்மா சுவராஜ், திரு. நிதின் கட்கரி ஆகியோர் நிகழ்ச்சியில் பங்கேற்றனர். அமைச்சரவைச் செயலகம், பிரதமர் அலுவலகம் ஆகியவற்றின் உயர் அதிகாரிகளும் நிகழ்ச்சியில் கலந்து கொண்டனர்.
மேற்கு வங்கத்தில் வெள்ளத்தால் பாதிக்கப்பட்டவர்களுக்கு பிரதமர் நிதியுதவியை அறிவித்தார்

மேற்கு வங்கத்தில் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி வழங்கப்படும் என்று பிரதமர் திரு நரேந்திர மோடி அறிவித்துள்ளார். காயமடைந்தோருக்கு ரூபாய் 50,000 நிதியுதவியையும் அவர் அறிவித்துள்ளார். "மேற்கு வங்கத்தில் வெள்ளத்தின் காரணமாக உயிரிழந்தவர்களின் குடும்பத்தினருக்கு தலா ரூபாய் 2 லட்சம் நிதியுதவி பிரதமரின் தேசிய நிவாரண நிதியிலிருந்து வழங்கப்படும். காயமடைந்தோருக்கு ரூபாய் 50,000 வழங்கப்படும்," என்று பிரதமர் அலுவலக டிவிட்டர் பதிவில் தெரிவிக்கப்பட்டுள்ளது. —-
நவம்பர் 15-ம் தேதி முதலாவது தணிக்கை தினக் கொண்டாட்டத்தையொட்டிய நிகழ்ச்சியில் பிரதமர் உரையாற்றுகிறார்

பிரதமர் திரு.நரேந்திர மோடி, சிஏஜி அலுவலக வளாகத்தில் நவம்பர் 16-ம் தேதி காலை 10.30 மணியளவில் நடைபெறும் முதல் தணிக்கை தினத்தை குறிக்கும் நிகழ்ச்சியில் உரையாற்றுவார். இந்த நிகழ்ச்சியில், சர்தார் வல்லபாய் பட்டேலின் சிலையையும் பிரதமர் திறந்து வைப்பார். சிஏஜி-யின் வரலாற்று தோற்றத்தை குறிக்கும் வகையிலும், கடந்த பல ஆண்டுகளாக வெளிப்படையான பொறுப்புடைமை மிக்க நிர்வாகத்துக்கு உதவி வருவதைக் குறிக்கும் வகையிலும் தணிக்கை தினம் கொண்டாடப்பட்டு வருகிறது. இந்த நிகழ்ச்சியில் இந்திய தலைமை தணிக்கைத் துறை அதிகாரியும் கலந்து கொள்வார்.
லோகமான்ய பால கங்காதர திலகர் மற்றும் சந்திர சேகர் ஆசாத் ஆகியோரின் பிறந்தநாளில் பிரதமர் அவர்களுக்கு புகழாரம்

லோகமான்ய பால கங்காதர திலகர் மற்றும் சந்திரசேகர் ஆசாத் ஆகியோரின் பிறந்தநாளில் பிரதமர் திரு.நரேந்திர மோடி அவர்களுக்கு புகழாரம் செலுத்தியுள்ளார். அவர் பகிர்ந்துள்ள டுவிட்டர் பதிவில், “இந்தியத் தாயின் வீரமான புதல்வர்களான லோகமான்ய பால கங்காதர திலகர், சந்திர சேகர் ஆசாத் ஆகியோரின் பிறந்தநாளில், அவர்களை அன்புடன் வணங்குகிறேன்” என்று கூறியுள்ளார்.
டெபிட் கார்டு / பீம் யூபிஐ / ஏஇபிஎஸ் மூலமாக ரூ.2000 -க்கும் குறைவான பரிவர்த்தனைகளுக்கான எம்.டி.ஆர். கட்டணங்களுக்கு மானியம் அளிக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் அனைத்து டெபிட் கார்டு / பீம் யூ.பி.ஐ. / ஆதார் அட்டை சார்ந்த பட்டுவாடா சேவைகளுக்கு (AePS) பொருந்தக் கூடிய வணிகர் தள்ளுபடி கட்டணத்தை (MDR), ரூ.2000 வரையிலான மற்றும் ரூ.2000 தொகையும் உள்ளிட்ட மதிப்புகளுக்கான பரிவர்த்தனைகளுக்கான இரண்டு ஆண்டுகளுக்கு அரசே ஏற்றுக்கொள்ள ஒப்புதல் அளிக்கப்பட்டது. ஜனவரி 2018ல் இருந்து இந்தக் கட்டணத்தை வங்கிகளுக்கு அரசு திருப்பியளிக்கும். நிதிச் சேவைகள் துறையின் செயலாளர், மின்னணு & தகவல் தொழில்நுட்ப அமைச்சக செயலாளர் மற்றும் இந்திய தேசிய பட்டுவாடா கார்ப்பரேசனின் (NPCI) தலைமை செயல்பாட்டு அதிகாரி (CEO) ஆகியோரைக் கொண்ட ஒரு கமிட்டி, இதுபோன்ற பரிவர்த்தனைகளுக்கான தொழில்முறையிலான செலவுகளை ஆய்வு செய்யும். திருப்பி அளிக்கும் தொகை அளவு அதன் அடிப்படையில் முடிவு செய்யப்படும். இந்த ஒப்புதல் கிடைத்திருப்பதால், ரூ.2000 க்கும் குறைந்த மதிப்புள்ள அனைத்துப் பரிவர்த்தனைகளுக்கும் நுகர்வோர் மற்றும் வணிகருக்கு MDR என்ற வகையில் எந்தவிதமான கூடுதல் சுமையும் ஏற்படாது. இதனால் இதுபோன்ற பரிவர்த்தனைகளுக்கு டிஜிட்டல் பட்டுவாடா நடைமுறையை ஏற்றுக்கொள்ளும் போக்கு அதிகரிக்கும். பரிவர்த்தனை அளவில் பார்க்கும்போது, இதுபோன்ற பரிவர்த்தனைகள் கணிசமாக இருப்பதால், ரொக்கம் இல்லா பொருளாதாரத்தை நோக்கிய முயற்சிக்கு இது உதவியாக இருக்கும். ரூ.2000 மதிப்புக்கும் குறைந்த பரிவர்த்தனைகளுக்கான எம்.டி.ஆர். (MDR) தொகையை வங்கிகளுக்குத் திருப்பிச் செலுத்தும் வகையில், 2018-19 நிதியாண்டுக்கு ரூ.1,050 கோடியும், 2019-20 ஆம் நிதியாண்டுக்கு ரூ.1,462 கோடியும் செலவினம் ஏற்படும் என மதிப்பிடப்பட்டுள்ளது. வணிகரின் விற்பனை முனையத்தில் பட்டுவாடா செய்யப்படும்போது, வங்கிக்கு வணிகர் MDR செலுத்த வேண்டியுள்ளது. இதைக் காரணம் காட்டி, டெபிட் கார்டுகள் வைத்திருந்தாலும் பலரும் ரொக்கமாகவே பணம் வழங்குகின்றனர். அதேபோல பீம் யூ.பி.ஐ.(BHIM UPI) மூலமாகவும், ஏஇபிஎஸ் (AePS) மூலமாகவும் வணிகர்களுக்கு அளிக்கும் பட்டுவாடாக்களுக்கு எம்.டி.ஆர். (MDR) விதிக்கப்படுகிறது
யு 20 உலகக் கோப்பை சாம்பியன்ஷிப் 400 மீட்டர் தடகளப்  போட்டியில் தங்கம் வென்ற ஹிமா தாஸுக்குப் பிரதமர் பாராட்டு

யு 20 உலகக் கோப்பை சாம்பியன்ஷிப் 400 மீட்டர் தடகளப் போட்டியில் தங்கம் வென்ற வீராங்கனை ஹிமா தாஸுக்குப் பிரதமர் பாராட்டு தெரிவித்துள்ளார். “யு 20 உலகக் கோப்பை சாம்பியன்ஷிப் 400 மீட்டர் போட்டியில் தங்கம் வென்று வரலாற்றுச் சாதனை படைத்துள்ள வீராங்கனை ஹிமா தாஸ் குறித்து இந்தியா மகிழ்ச்சியும் பெருமையும் அடைகிறது. அவரைப் பாரட்டுகிறேன். அவருடைய இந்தச் சாதனையானது வரும் ஆண்டுகளில் இளம் தடகள வீரர்களுக்கு உத்வேகத்தை ஊட்டப் போவது நிச்சயம்” என்று பிரதமர் தமது வாழ்த்துச் செய்தியில் கூறியுள்ளார். The Prime Minister, Shri Narendra Modi, has congratulated athlete Hima Das on winning Gold in 400m of World U20 Championships. “India is delighted and proud of athlete Hima Das, who won a historic Gold in the 400m of World U20 Championships. Congratulations to her! This accomplishment will certainly inspire young athletes in the coming years”, the Prime Minister said.
மாநில நிறுவன நாளை முன்னிட்டு சட்டீஸ்கர் மக்களுக்கு பிரதமர், வாழ்த்து

சட்டீஸ்கர்மாநில நிறுவன தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் தனது டுவிட்டரில் கூறியிருப்பது: "மாநில நிறுவன தினத்தை முன்னிட்டு சட்டீஸ்கர் மக்கள் அனைவருக்கும் இதயப்பூர்வ வாழ்த்துகள். நாட்டுப்புற பாடல், நாட்டுப்புற நடனம் மற்றும் கலை- கலாச்சாரத்தில் தனித்துவ அடையாளத்துடன் திகழும் இம்மாநிலம் வளர்ச்சியில் புதிய குறியீட்டை எட்ட நான் வாழ்த்துகிறேன்."
ஐரோப்பிய முதலீட்டு வங்கியின் தலைவர் டாக்டர் வெர்னெர் ஹோயர் பிரதமருடன் சந்திப்பு

ஐரோப்பிய முதலீட்டு வங்கியின் தலைவர் டாக்டர் வெர்னெர் ஹோயர் பிரதமர் திரு. நரேந்திர மோடியை இன்று சந்தித்தார். வங்கியின் உயர் அதிகாரிகள் இந்த சந்திப்பின்போது உடன் இருந்தனர். ஓர் ஆண்டுக்கு முன் ஐரோப்பிய – இந்தியா மாநாட்டில் ஐரோப்பிய முதலீட்டு வங்கியின் உயர் குழுவை சந்தித்த பிரதமர், தில்லியில் வங்கியின் மண்டல அலுவலகத்தை நிறுவ ஆதரவு அளிப்பதாக உறுதி அளித்தார். இந்த அலுவலகம் இன்று துவங்கப்பட்டது. இந்த சந்திப்பில் பேசிய பிரதமர், பருவநிலை மாற்றம் மற்றும் சுற்றுசூழல் நிலைத்தன்மை குறித்து இந்தியாவின் கொள்கைகள் குறித்து விளக்கினார். லக்னோ மெட்ரோ மற்றும் சுற்றுச்சூழல் நிலைத்தன்மை சார்ந்த திட்டங்களுக்கு ஐரோப்பிய முதலீட்டு வங்கி நூறு கோடிக்கு மேல் கடன் அளித்துள்ளது. பருவநிலை மாற்றம் துறையில், இந்தியாவின் வலுவான மற்றும் முனைப்பான நடவடிக்கைகளை பாராட்டிய டாக்டர். ஹோயர், இத்துறையில் இந்தியாவின் முயற்சிக்கு ஐரோப்பிய வங்கி தொடர்ந்து ஆதரவளிக்கும் என்று தெரிவித்தார்.
ஆஸ்திரேலிய கலப்பு இரட்டையர் பிரிவில் லியாண்டர் பயஸ் வெற்றி : பிரதமர் வாழ்த்து

ஆஸ்திரேலிய ஓப்பன் டென்னிஸின் கலப்பு இரட்டையர் பிரிவில் இந்திய டென்னிஸ் வீரர் திரு. லியாண்டர் பயஸ் வெற்றி பெற்றதற்கு பிரதமர் திரு. நரேந்திர மோடி வாழ்த்து தெரிவித்துள்ளார். அவர் தனது வாழ்த்து செய்தியில் தெரிவித்ததாவது:- லியாண்டர் பயஸ் தொடர்ந்து நமக்கு பெருமை சேர்த்துவருகிறார். ஆஸ்திரேலிய ஓப்பன் டென்னிஸ் போட்டியில் மார்ட்டினா ஹிங்கிஸ்வுடன் இணைந்து கலப்பு இரட்டையர் பிரிவில் வெற்றி பெற்றதற்கு எனது வாழ்த்துகள் என்று பிரதமர் தனது வாழ்த்து செய்தியில் தெரிவித்துள்ளார்.
யோகா என்பது, பல்வேறு சுகாதார பலன்களை தரக்கூடிய மூச்சுப் பயிற்சிகளை உள்ளடக்கியது:பிரதமர்

ஆசனங்கள் மட்டுமின்றி, ஏராளமான மூச்சுப் பயிற்சிகளை உள்ளடக்கிய பல்வேறு ஆரோக்கிய நலன்களைக் கொண்டது யோகா என பிரதமர் திரு.நரேந்திரமோடி தெரிவித்துள்ளார். யோகா பயிற்சி குறித்த விவரங்கள் அடங்கிய வீடியோ பதிவு ஒன்றையும் திரு.மோடி பகிர்ந்துள்ளார். பிரதமர் வெளியிட்டுள்ள ட்விட்டர் பதிவில்; “ஆசனங்கள் மட்டுமின்றி, ஏராளமான மூச்சுப் பயிற்சிகளை உள்ளடக்கிய பல்வேறு சுகாதார நலன்களைக் கொண்டது யோகா. இந்த காணொலி, இப்பயிற்சிகளின் விளக்கங்களைக் கொண்டுள்ளது“ என்று குறிப்பிட்டுள்ளார்.
மும்பையில் உள்ள ஆளுநர் மாளிகையில் ஜல்பூஷன் கட்டடம் மற்றும் புரட்சியாளர்களின் காட்சியகத்தை பிரதமர் தொடங்கிவைத்தார்.

மும்பையில் உள்ள ஆளுநர் மாளிகையில் ஜல்பூஷன் கட்டடம் மற்றும் புரட்சியாளர்களின் காட்சியகத்தை பிரதமர் திரு நரேந்திர மோடி இன்று (14.06.2022) தொடங்கிவைத்தார். மகாராஷ்ட்ரா ஆளுநர் திரு பகத் சிங் கோஷியாரி, முதலமைச்சர் திரு உத்தவ் தாக்கரே உள்ளிட்டோர் இந்த நிகழ்ச்சியில் கலந்து கொண்டனர். இந்த நிகழ்ச்சியில் பேசிய பிரதமர், தொடக்கத்தில் வாட் பூர்ணிமா, கபீர் ஜெயந்தி ஆகியவற்றுக்காக மக்களுக்கு வாழ்த்துத் தெரிவித்தார். மகாராஷ்ட்ரா பல துறைகளில் நாட்டு மக்களுக்கு உத்வேகம் அளித்துள்ளது என்று அவர் கூறினார். ஜகத்குரு ஸ்ரீ துக்காராம் மகராஜ் தொடங்கி பாபா சாஹேப் அம்பேத்கர் வரை சமூக சீர்திருத்தவாதிகளின் மிகச் சிறந்த பாரம்பரியத்தை இது கொண்டுள்ளது. மகாராஷ்ட்ராவிலிருந்து துறவி தியானேஷ்வர் மகராஜ், துறவி ராம்தேவ், துறவி ராம்தாஸ், துறவி சொக்கமேளா ஆகியோர் நாட்டிற்கு ஆற்றலை வழங்கியுள்ளனர். சுயராஜ்யம் பற்றி நாம் பேசும்போது, சத்ரபதி சிவாஜி மகராஜ், சத்ரபதி சம்பாஜி மகராஜ் ஆகியோரின் வாழ்க்கை இந்தியர்கள் ஒவ்வொருவரின் மனதிலும் தேசபக்த உணர்வை வலுப்படுத்தியுள்ளது என்று பிரதமர் குறிப்பிட்டார். ஆளுநர் மாளிகையின் கட்டுமானத்தில் விடுதலைப் போராட்டத்திற்கு பாடுபட்டவர்களின் நினைவுகள் சேர்க்கப்பட்டிருப்பதை குறிப்பிட்ட பிரதமர், ஆளுநர் மாளிகை மக்கள் மாளிகையாக மாறியிருப்பதற்கு பாராட்டுத் தெரிவித்தார். அறிந்தோ அறியாமலோ இந்தியாவின் சுதந்திரம் பிடித்த ஒருசில சம்பவங்களோடு நாம் நிறுத்திக் கொள்கிறோம். இந்நிலையில், இந்தியாவின் சுதந்திரம் எண்ணற்ற மக்களின் தவத்தாலும் உள்ளூர் நிலையிலும், தேசிய நிலையிலும், பல்வேறு சம்பவங்களின் கூட்டான தாக்கத்தாலும் வந்ததாகும் என்று பிரதமர் தெரிவித்தார். சமூக, குடும்ப அல்லது சித்தாந்தங்கள் என்ற பாகுபாடு இல்லாமல் உள்நாட்டிலும், வெளிநாட்டிலும் நடத்தப்பட்ட இயக்கங்களின் ஒரே நோக்கம் இந்தியாவின் முழுமையான சுதந்திரம் என்பதாக இருந்தது என்று அவர் குறிப்பிட்டார். பாலகங்காதர் திலகர், சப்பேக்கார் சகோதரர்கள், வாசுதேவ் பல்வந்த் பாட்கே, மேடம் பிகாஜி காமா போன்றவர்களின் பன்முகப் பங்களிப்பை பிரதமர் நினைவு கூர்ந்தார். கதார் கட்சி, நேதாஜி தலைமையிலான ஆசாத் ஹிந்த் ராணுவம், ஷியாம்ஜி கிருஷ்ணவர்மாவின் இந்தியா இல்லம் ஆகியவற்றை உலகளாவிய சுதந்திரப் போராட்டத்திற்கு அளவீடாக அவர் எடுத்துரைத்தார். உள்ளூரிலிருந்து உலகம் வரையிலான இந்த உணர்வுதான் நமது தற்சார்பு இந்தியா திட்டத்தின் அடிப்படையாக உள்ளது என்று அவர் கூறினார். 1885-லிருந்து மகாராஷ்ட்ரா ஆளுநரின் அதிகாரப்பூர்வ இல்லமாக ஜல்பூஷன் இருந்து வந்தது. இதன் ஆயுட்காலம் முடிந்ததையடுத்து அந்த இடத்தில் புதிய கட்டடம் கட்டுவதற்காக அது இடிக்கப்பட்டது. இதற்கு 2019 ஆகஸ்டில் குடியரசுத் தலைவரால் அடிக்கல் நாட்டப்பட்டது. பழைய கட்டடத்தின் அனைத்து சிறப்பம்சங்களும் புதிதாக கட்டப்பட்டுள்ள கட்டடத்திலும் இடம் பெற்றுள்ளன. 2016-ல் மகாராஷ்ட்ரா ஆளுநராக இருந்த திரு வித்யாசாகர் ராவ், ஆளுநர் மாளிகையில் பாதாள அறை ஒன்று இருந்ததைக் கண்டறிந்தார். இது ரகசியமாக ஆயுதங்களையும். வெடிபொருட்களையும் சேமித்து வைப்பதற்காக ஏற்கனவே பிரிட்டிஷாரால் பயன்படுத்தப்பட்டது. இந்த பாதாள அறை 2019-ல் புதுப்பிக்கப்பட்டது. தற்போது இதுவே மகாராஷ்ட்ராவின் விடுதலைப் போராட்ட வீரர்கள் மற்றும் புரட்சியாளர்களின் பங்களிப்பை நினைவுப்படுத்தும் அருங்காட்சியகமாக மாற்றப்பட்டுள்ளது. வாசுதேவ் பல்வந்த் பாட்கே, சப்பேக்கார் சகோதரர்கள், சாவர்க்கர் சகோதரர்கள், மேடம் பிகாஜி காமா, பீபி கோகட்டே, 1946-ன் கப்பற்படை எழுச்சி பற்றிய பங்களிப்பை இது சித்தரிக்கிறது.
பிரதமர் இஸ்ரேல் வந்தடைந்தார்; பென் கூரியான் விமான நிலையத்தில் பாரம்பரிய வரவேற்பு அளிக்கப்பட்டது

பிரதமர் திரு.நரேந்திர மோடி, இன்று டெல் அவிவ், நகரில் பென் கூரியான் விமான நிலையத்தை வந்தடைந்ததார். பிரதமர் திரு.மோடி வந்தடைந்தவுடன், விரிவான அலுவல் ரீதியான வரவேற்பு நிகழ்ச்சியின் ஒரு பகுதியாக, இஸ்ரேல் பிரதமர் திரு. பெஞ்சமின் நேதன்யாஹூ அவரை வரவேற்றார். பிரதமர் மரியாதை நிமித்தமான அணிவகுப்பை பார்வையிட்டார். பிரதமர் திரு. நேதன்யாஹூ, தனது பத்திரிக்கை செய்தியை, “ஆப்கா ஸ்வாகத் ஹே மேரே தோஸ்த்” என்ற இந்தி வார்த்தைகளுடன் துவக்கினார். அவர், பிரதமரை திறந்த கைகளுடன் வரவேற்பதாகவும், இரு நாடுகளுக்கும் இடையேயான ஒத்துழைப்பிற்கு வானம் கூட எல்லை இல்லை எனக் கூறினார். அவர் பிரதமரை மிகப் பெருந்தலைவர் மற்றும் “உலகத் தலைவர்” என வர்ணித்தார். இந்நிகழ்ச்சியில் பிரதமர் “ஷலோம் லே’குலாம்” என ஹீப்ரூ மொழியில் வாழ்த்துகளைத் தெரிவித்து பேச்சினைத் துவக்கினார், மேலும், ஹீப்ரூ மொழியில் “தான் இஸ்ரேலில் இருப்பதற்காக மகிழ்ச்சியடைந்துள்ளேன” எனவும் தெரிவித்தார். அவர், 41 ஆண்டுகளுக்கு முன்பு, ஜூலை 4 அன்று என்.டீ.பி. -யில் இஸ்ரேலிய தாக்குதலில், பல இஸ்ரேலிய பணயகைதிகைளை காப்பாற்றியபோது, தனது இன்னுயிரை நீத்த பிரதமர் திரு. நேதன்யாஹூவின் மூத்த சகோதரரை நினைவுக் கூர்ந்தார். நிலையான உயர் வளர்ச்சி மற்றும் அனைத்திலும் வளர்ச்சி என்ற நோக்குடன் கூடிய எங்களது பாதையில், இந்தியா இஸ்ரேலை அதன் முக்கிய கூட்டாளியாக கருதுகிறது என பிரதமர் தெரிவித்தார். மேலும் அவர், நாங்கள் பொருளாதார வளர்ச்சிக்காக பரஸ்பர கூட்டுறவை உருவாக்கி வருவதுடன், பயங்கரவாதம் போன்ற பொதுவான அச்சுறுத்தல்களிலிருந்து நமது சமூகத்தை பாதுகாக்கும் வகையிலான ஒத்துழைப்பையும் நல்கி வருகிறோம் என்றார். இஸ்ரேலில் உள்ள இந்தியர்களை சந்திக்க உள்ள தனது ஆவலை வெளிப்படுத்திய பிரதமர், இந்தியாவை சேர்ந்த யுதர்கள், நமது சமூகங்களை உயர்வாக்கியுள்ளனர் என்றார்.